
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου282 

21 Νοεμβρίου 2002 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

337. Ίδρυση Ενορίας του Ιερού Ναού Αγίου Παντελε- 

ήμονοςτης Ιερός Μητροπόλεως Καλαβρύτων και 
Αιγιαλείας στον οικισμό Πανόραμα του Δημοτι¬ 
κού Διαμερίσματος Ροδοδάφνης του Δήμου Συ¬ 
μπολιτείας Νομού Αχαιός. 1 

338. Κανονισμός Λειτουργίας του Σώματος Επιθεω¬ 

ρητών - Ελεγκτών του Υπουργείου Μεταφορών 
και Επικοινωνιών (Σ.Ε.Ε.Υ.Μ.Ε.). 2 

339. Αύξηση οργανικών θέσεων αστυνομικού προσω¬ 
πικού γενικών καθηκόντων. 3 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 337 
Ίδρυση Ενορίας του Ιερού Ναού Αγίου Παντελεήμονος 
της Ιερός Μητροπόλεως Καλαβρύτων και Αιγιαλείας 
στον οικισμό Πανόραμα του Δημοτικού Διαμερίσμα¬ 
τος Ροδοδάφνης του Δήμου Συμπολιτείας Νομού 
Αχαιός. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 36 παρ. 2 του Ν. 590/1977 
«Περί του Καταστατικού Χάρτου της Εκκλησίας της Ελ¬ 
λάδος» (Α' 146) σε συνδυασμό με τις διατάξεις των άρ¬ 
θρων 2 και 3 του Κανονισμού 8/1979 της Ιερός Συνόδου 
της Εκκλησίας της Ελλάδος «Περί Ιερών Ναών και Ενο¬ 
ριών» (Α1/1980). 

2. Το άρθρο 29 Α' του Ν. 1558/1985 (Α' 137), το οποίο 
προστέθηκε με το άρθρο 27 του Ν. 2081/1992 (Α' 154) και 
τροποποιήθηκε με το άρθρο 1 παρ. 2α του Ν. 2469/1997 
(Α' 38). 

3. Τη 1410/15.4.2002 σύμφωνη γνώμη του Μητροπολιτι- 
κού Συμβουλίου της Ιερός Μητροπόλεως Καλαβρύτων 
και Αιγιαλείας. 


4. Την 6/2002 γνωμοδότηση του Δημοτικού Συμβουλίου 
του Δήμου Συμπολιτείας. 

5. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του Κρατικού Προϋπολο¬ 
γισμού ή του Προϋπολογισμού Ν.Π.Δ.Δ. 

6. Την 525/2002 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείας 
και Θρησκευμάτων, αποφασίζουμε: 

Άρθρο 1 

Ιδρύεται Ενορία του Ιερού Ναού Αγίου Παντελεήμονος 
της Ιερός Μητροπόλεως Καλαβρύτων και Αιγιαλείας, 
στον οικισμό Πανόραμα του Δημοτικού Διαμερίσματος 
Ροδοδάφνης του Δήμου Συμπολιτείας Νομού Αχαιός. 

Άρθρο 2 

Η ισχύς του παρόντος άρχεται από της δημοσιεύσεώς 
του στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 12 Νοεμβρίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 338 
Κανονισμός Λειτουργίας του Σώματος Επιθεωρητών - 
Ελεγκτών του Υπουργείου Μεταφορών και Επικοινω¬ 
νιών (Σ.Ε.Ε.Υ.Μ.Ε.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 8 του άρθρου 19 του 
Ν. 2671/98 «Ρύθμιση θεμάτων του Οργανισμού Σιδηρο¬ 
δρόμων Ελλάδος (ΟΣΕ) και άλλες διατάξεις» (Α' 289), το 

οποίο αφορά τη σύσταση Σώματος Επιθεωρητών - Ελε¬ 
γκτών (Σ.Ε.Ε.) στο Υπουργείο Μεταφορών και Επικοινω¬ 
νιών, όπως το άρθρο αυτό τροποποιήθηκε από τις διατά¬ 
ξεις του άρθρου ΙΟπαρ. 2 α και β του Ν. 2801/2000 «Ρυθ¬ 
μίσεις θεμάτων αρμοδιότητας του Υπουργείου 
Μεταφορών και Επικοινωνιών και άλλες διατάξεις» (Α' 
46). 

2. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (ΑΊ37), το οποίο 
προστέθηκε με το άρθρο 27 του Ν. 2081/1992 «Ρύθμιση 
του θεσμού των Επιμελητηρίων κ.λπ.» (ΑΊ54) καιαντικα- 
ταστάθηκε με το άρθρο 1 παρ. 2α του Ν. 2469/1997 
(Α'38). 

3. Το γεγονός ότι τις διατάξειςτου παρόντος διατάγμα¬ 
τος δεν προκαλείται δαπάνη σε βάρος του κρατικού προ¬ 
ϋπολογισμού. 

4. Την 478/16.8.2002 γνωμοδότηση του Συμβουλίου της 
Επικράτειας μετά από πρόταση των Υπουργών Μεταφο¬ 
ρών και Επικοινωνιών και Εσωτερικών, Δημόσιας Διοίκη¬ 
σης και Αποκέντρωσης, αποφασίζουμε: 

Άρθρο 1 

Νομική μορφή - Υπαγωγή 

1. Το Σώμα Επιθεωρητών - Ελεγκτών του Υπουργείου 
Μεταφορών και Επικοινωνιών (Σ.Ε.Ε.Υ.Μ.Ε.) είναι όργανο 
ελέγχου των Υπηρεσιών, Οργανισμών και Φορέων που 
μνημονεύονται στην παράγραφο 5 του άρθρου 19 του Ν. 
2671/98 και υπάγεται απευθείας στον Υπουργό Μεταφο¬ 
ρών και Επικοινωνιών. 

2. Στις διεθνείς σχέσεις του, οτίτλοςτου Σ.Ε.Ε.Υ.Μ.Ε. 
αποδίδεται στην αγγλική γλώσσα ως «ΙΝ3ΡΕΟΤΟΒ3 - 
ΟΟΝΤΒΟΙΙΕΒ3 ΒΟϋΥ ΟΕ ΜΙΝΙ3ΤΒΥ ΟΝ ΤΒΑΝ3ΡΟΒΤ 
& ΟΟΜΜυΝΙΟΑΤΙΟΝ3» και στη γαλλική γλώσσα ως 
«ΟΟΒΡ3 ϋΕ3 ΙΝ3ΡΕΟΤΕυΒ3 - ΟΟΝΤΒΟΙ_ΕυΒ3 ϋυ 
ΜΙΝΙ3ΤΕΒΕ ϋΕ3 ΤΒΑΝ3ΡΟΒΤ3 ΕΤ ΟΟΜΜϋΝΙ- 
ΟΑΤΙΟΝ3». 

Άρθρο 2 

Μέλη του Σ.Ε.Ε.Υ.Μ.Ε. 

1. Μέλη του Σώματος Επιθεωρητών Ελεγκτών του 
Υπουργείου Μεταφορών και Επικοινωνιών είναι ο Γενικός 
Επιθεωρητής και οι Επιθεωρητές - Ελεγκτές. 

2. Τα μέλη του Σ.Ε.Ε.Υ.Μ.Ε. είναι αποκλειστικής απα¬ 
σχόλησης και διέπονται από τις διατάξεις περί ασυμβιβά¬ 
στου (άρθρα 33, 34 και 35) και περί περιορισμών (άρθρα 
31 και 32) του Κώδικα Δημοσίων Πολιτικών Διοικητικών 
Υπαλλήλων και Υπαλλήλων Ν.Π.Δ.Δ., με την επιφύλαξη 
της ακόλουθης διάταξης: Στα μέλη του Σ.Ε.Ε.Υ.Μ.Ε. που 
προέρχονται από Φορείς ή Οργανισμούς ιδιωτικού δικαί¬ 
ου, καθώς και σε συζύγους ή ανήλικα τέκνα των, επιτρέ¬ 
πεται η διατήρηση της κατοχής μετοχών Ανωνύμων Εται¬ 
ρειών, που αναφέρονται στην παρ. 3 του άρθρου 32 του 
ανωτέρω κώδικα και τις οποίες μετοχές κατέχουν κατά το 
διορισμό τους ως μελών του Σ.Ε.Ε.Υ.Μ.Ε., μη επιτρεπο- 
μένης της αγοράς νέων. 

3. Τα μέλη του Σ.Ε.Ε.Υ.Μ.Ε. εφοδιάζονται για όλη τη 
διάρκεια της θητείας τους με δελτίο υπηρεσιακής ταυτό¬ 
τητας που αποδεικνύει την ιδιότητά τους, το οποίο υπο- 


χρεούνται να παραδώσουν μετά τη λήξη της θητείας τους 
στο Σώμα. 

Άρθρο 3 

Αποστολή - Αρμοδιότητες 

1. Η κατά τόπον αρμοδιότητα του Σ.Ε.Ε.Υ.Μ.Ε. εκτείνε¬ 
ται σε όλη την επικράτεια. Σε ειδικές περιπτώσεις είναι δυ¬ 
νατή, με εντολή του Υπουργού Μεταφορών & Επικοινω¬ 
νιών, η άσκηση της αρμοδιότητας αυτής έξω από την επι¬ 
κράτεια, υπό την προϋπόθεση ότι ο υπό έλεγχο 
Οργανισμός, Φορέας, ή Υπηρεσία υπάγεται στην αρμο¬ 
διότητα του Σ.Ε.Ε.Υ.Μ.Ε. κατά τις ισχύουσες διατάξεις. 

2. Στην αρμοδιότητα του Σ.Ε.Ε.Υ.Μ.Ε. εμπίπτουν μετα¬ 
ξύ των άλλων η εξέταση της συνδρομής των όρων νομι¬ 
μότητας της διοικητικής δράσης και η διαπίστωση τυχόν 
καταστρατηγήσεων και παρανομιών, ο εντοπισμός των 
αιτίων κακής λειτουργίας, κακής διαχείρισης, χαμηλής 
ποιότητας ή υψηλού κόστους των υπηρεσιών, η έρευνα 
πλημμελούς εφαρμογής της νομοθεσίας, ή παραβίασης 
της αρχής της ισότητας και διαφάνειας κατά την παροχή 
υπηρεσιών προς τους πολίτες και ο εντοπισμός γενικά κά¬ 
θε παράγοντα που επηρεάζει δυσμενώς την αποδοτικό- 
τητα και την αποτελεσματικότητα των ελεγχόμενων Υπη¬ 
ρεσιών, Οργανισμών ή Φορέων. 

3. Αποστολή του Σ.Ε.Ε.Υ.Μ.Ε. είναι η διασφάλιση της 
εύρυθμης και αποτελεσματικής λειτουργίας των Υπηρε¬ 
σιών, Φορέων, Οργανισμών και νομικών ή φυσικών προ¬ 
σώπων, που υπάγονται στη δικαιοδοσία του, μέσω της 
διενέργειας τακτικών και εκτάκτων επιθεωρήσεων, ελέγ¬ 
χων και ερευνών στις Υπηρεσίες, Φορείς, Οργανισμούς 
και νομικά ή φυσικά πρόσωπα. 

4. Η εκπλήρωση της αποστολής του Σ.Ε.Ε.Υ.Μ.Ε. επι¬ 
διώκεται: 

(α) Με την αξιοποίηση, σε συνεργασία με τις Υπηρεσίες 
του Υπουργείου Μεταφορών & Επικοινωνιών και τους 
αντίστοιχους Οργανισμούς και Φορείς, των διαπιστώσε¬ 
ων, των συμπερασμάτων και των προτάσεων που περιέ- 
χονται στις εκθέσεις των Επιθεωρητών - Ελεγκτών και στα 
πορίσματα του Γενικού Επιθεωρητή. 

(β) Μετην εκτέλεση του κυρίως έργου του Σ.Ε.Ε.Υ.Μ.Ε., 
όπως αυτό περιγράφεται στα άρθρα 5, 6, και 7 του παρό¬ 
ντος διατάγματος και ειδικότερα με τη διαβίβαση της έκ¬ 
θεσης στην αρμόδια εισαγγελική αρχή, εφόσον προκύ- 
ψουν αποχρώσες ενδείξεις τέλεσης ποινικού αδικήματος 
για λειτουργό, υπάλληλο ή μέλος διοίκησης της ελεγχό¬ 
μενης Υπηρεσίας, Οργανισμού και Φορέα ή για φυσικό ή 
νομικό πρόσωπο, ή με τη διαβίβαση της έκθεσης στο αρ¬ 
μόδιο όργανο για την άσκηση πειθαρχικού ελέγχου ή δίω¬ 
ξης κατά των υπαιτίων, (ή τη λήψη άλλων μέτρων αν οι 
υπαίτιοι δεν υπόκεινται σε πειθαρχικό έλεγχο), εφόσον 
κατά τη διάρκεια της επιθεώρησης, του ελέγχου ή της 
έρευνας διαπιστωθεί μη σύννομη ή αντιδεοντολογική συ¬ 
μπεριφορά λειτουργού, υπαλλήλου, μέλους διοίκησης, ή 
άλλου προσώπου. 

(γ) Με τη συμμετοχή σε επιθεώρηση, έλεγχο, ή έρευνα 
που διενεργείται από κοινή ομάδα Επιθεωρητών - Ελε¬ 
γκτών συγκροτούμενη κατ’ εφαρμογή της παραγράφου 2 
του άρθρου 8 του Ν. 2477/1997(Α 59) και με τη διευκό¬ 
λυνση (συμπεριλαμβανομένης και της συνδρομής), εάν 
αυτή ζητηθεί, στις επιθεωρήσεις, ελέγχους, ή έρευνες 

που διενεργεί στον τομέα αρμοδιότητας του 
Σ.Ε.Ε.Υ.Μ.Ε., ο Συνήγορος του Πολίτη, ή το Σώμα Επιθε¬ 
ωρητών - Ελεγκτών Δημόσιας Διοίκησης ή τα αντίστοιχα 
σώματα των άλλων Υπουργείων σε εφαρμογή των οικείων 
διατάξεων. 

(δ) Με τη μελέτη των εκθέσεων και των πορισμάτων που 
αποστέλλει στον Υπουργό Μ. & Ε. ο Συνήγορος του Πολί¬ 
τη, το Σ.Ε.Ε.Δ.Δ. και τα αντίστοιχα Ελεγκτικά Σώματατων 
άλλων Υπουργείων προκειμένου να αξιοποιηθούν, σε συ¬ 
νεργασία με τις Υπηρεσίες του Υπ. Μ. & Ε. και τους αντί¬ 
στοιχους Οργανισμούς ή Φορείς της παρ. 5, εδάφιο 1 του 
άρθρου 19του Ν. 2671/98, οι διαπιστώσεις, τα συμπερά¬ 
σματα και οι προτάσεις που περιέχονται σ’ αυτές τις εκ¬ 
θέσεις και στα πορίσματα, ή προκειμένου να επιληφθείτο 
Σ.Ε.Ε.Υ.Μ.Ε.της ίδιας υποθέσεως με νέα ή συμπληρωμα¬ 
τική έρευνα, επιθεώρηση, ή έλεγχο και στη συνέχεια να 
διατυπώσει τις δικές του εναλλακτικές προτάσεις. 

5. Από τις επιθεωρήσεις, τις έρευνες και τους ελέγχους 
του Σ.Ε.Ε.Υ.Μ.Ε. διαπιστώνεται ιδίως: 

(α) η τήρηση ή μη των αρχών της χρηστής και αποτελε¬ 
σματικής διοίκησης και η προσφορά ή μη υπηρεσιών κα¬ 
λής ποιότητας προς τους πολίτες. 

(β) ειδικότερα σε περίπτωση δυσλειτουργίας, η ύπαρξη 
ή μη αποχρωσών ενδείξεων ποινικού ή πειθαρχικού αδι¬ 
κήματος. 

(γ) η δυνατότητα, ή μη λήψης μέτρων για βελτίωση της 
λειτουργίας και πρόληψη νέων προβλημάτων. 

6. Οι Επιθεωρητές - Ελεγκτές για την εκπλήρωση του 
έργου τους έχουν δικαίωμα πρόσβασης στους συναφείς 
προς την φύση του εκτελούμενου έργου φακέλους, συ¬ 
μπεριλαμβανομένων και των απορρήτων εγγράφων και 
λοιπών στοιχείων, εκτός εάν αυτά ανάγονται στην άσκη¬ 
ση εξωτερικής πολιτικής, στην εθνική άμυνα, ή στην κρα¬ 
τική ασφάλεια. Τα στοιχεία και οι συναφείς με την επιθε¬ 
ώρηση, τον έλεγχο ή την έρευνα φάκελοι παραμένουν 
στην διάθεση του Σ.Ε.Ε.Υ.Μ.Ε. μέχρι την πλήρη διεκπε¬ 
ραίωση της υπόθεσης. 

Άρθρο 4 

Υπηρεσίες, Φορείς και Οργανισμοί που υπάγονται 
στη δικαιοδοσία του Σ.Ε.Ε.Υ.Μ.Ε. 

Στη δικαιοδοσία του Σ.Ε.Ε.Υ.Μ.Ε. υπάγονται οι ακόλου¬ 
θες Υπηρεσίες, Φορείς και Οργανισμοί (παρ. 5 άρθρου 19 
Ν. 2671/1998): 

(α) του Υπουργείου Μεταφορών και Επικοινωνιών. 

(β) της Νομαρχιακής Αυτοδιοίκησης που παρέχουν 
υπηρεσίες του τομέα ευθύνης του Υπουργείου Μεταφο¬ 
ρών και Επικοινωνιών. 

(γ) της Υπηρεσίας Πολιτικής Αεροπορίας (Υ.Π.Α.), του 
Ταχυδρομικού Ταμιευτηρίου, του Οργανισμού Τηλεπικοι- 
νωνιών Ελλάδος (Ο.Τ.Ε.), των Ελληνικών Ταχυδρομείων 
(Ε.Λ.Τ.Α.), της Ολυμπιακής Αεροπορίας (Ο.Α.), του Οργα¬ 
νισμού Σιδηροδρόμων Ελλάδος (Ο.Σ.Ε.), του Οργανι¬ 
σμού Αστικών Συγκοινωνιών Αθηνών (Ο.Α.Σ.Α.), των Ηλε¬ 
κτρικών Σιδηροδρόμων Αθηνών - Πειραιώς (Η.Σ.Α.Π.), 
των Ηλεκτροκίνητων Λεωφορείων Περιοχής Αθηνών - 
Πειραιώς (Η.Λ.Π.Α.Π.), καθώς και οι θυγατρικές επιχειρή¬ 
σεις όλων των παραπάνω Υπηρεσιών, Φορέων, Οργανι¬ 
σμών ή Εταιρειών. 


(δ) κάθε άλλος ιδιωτικός φορέας, νομικό ή φυσικό πρό¬ 
σωπο, στο οποίο έχει ανατεθεί έργο αρμοδιότητας του 
Υπουργείου Μεταφορών και Επικοινωνιών. 

Άρθρο 5 

Πρόγραμμα Δράσης - Εντολές ελεγκτικού έργου 

1. Οι όροι επιθεώρηση, έρευνα και έλεγχος έχουν το 
ακόλουθο περιεχόμενο: 

α) Με τον όρο επιθεώρηση νοείται η εξέταση των λει¬ 
τουργιών της επιθεωρούμενης οργανικής μονάδας. Η 
επιθεώρηση έχει, ως επί το πλείστον, χαρακτήρα τυχαίας 
δειγματοληψίας, ή επιλεκτικής βάσει κριτηρίων που θέτει 
ο Επιθεωρητής - Ελεγκτής σε συνεργασία με τον Γ ενικό 
Επιθεωρητή. 

β) Με τον όρο έρευνα νοείται η αναζήτηση στοιχείων για 
μια ή περισσότερες λειτουργίες, ή για τμήμα λειτουργίας 
μιας ή περισσότερων οργανικών μονάδων. Τα στοιχεία 
χρησιμεύουν για σύγκριση της ίδιας λειτουργίας μεταξύ 
διάφορων οργανικών μονάδων, ή μεταξύ διαφορετικών 
περιόδων της ίδιας οργανικής μονάδας. 

γ) Με τον όρο έλεγχος νοείται η εξέταση ειδικά μιας ή 
περισσότερων λειτουργιών ή μέρους λειτουργίας της 
ελεγχόμενης οργανικής μονάδας, ιδίως όταν σχετίζονται 
με συγκεκριμένα περιστατικά. 

2. Οι επιθεωρήσεις, οι έλεγχοι και οι έρευνες διακρίνο- 
νται σε τακτικές και έκτακτες. Τακτικές είναι οι προγραμ¬ 
ματισμένες, ενώ έκτακτες είναι αυτές που μπορεί να διε- 
νεργούνται οποτεδήποτε αυτό κρίνεται επιβεβλημένο. 

3. Ο Γενικός Επιθεωρητής καταρτίζει κάθε εξάμηνο 
εμπιστευτικό Πρόγραμμα Δράσης των τακτικών επιθεω¬ 
ρήσεων του Σ.Ε.Ε.Υ.Μ.Ε. καθώς και όσων ελέγχων και 
ερευνών είναι δυνατό να προγραμματισθούν, το οποίο 
ανακοινώνεται μόνο στον Υπουργό Μεταφορών και Επι¬ 
κοινωνιών. Η κατάρτιση των εξαμηνιαίων Προγραμμά¬ 
των Δράσης γίνεται με τη συνεργασία του Επιθεωρητή - 
Ελεγκτή που έχει ορισθεί ως Αναπληρωτής του Γ ενικού 
Επιθεωρητή, καθώς και οποιουδήποτε άλλου μέλους 
του Σ.Ε.Ε.Υ.Μ.Ε. κρίνει αναγκαίο ο Γενικός Επιθεωρη¬ 
τής. 

4. Ο Γ ενικός Επιθεωρητής δίνει τις εντολές για επιθεώ¬ 
ρηση, έλεγχο ή έρευνα στους Επιθεωρητές - Ελεγκτές: 

α) αυτεπαγγέλτως, ή μετά από καταγγελία και εφόσον 
κρίνει ότι τα υπάρχοντα στοιχεία είναι επαρκή για τη διε¬ 
ξαγωγή επιθεώρησης, έρευνας ή ελέγχου, 

β) μετά από εντολή του Υπουργού Μεταφορών και Επι¬ 
κοινωνιών και 

γ) μετά από αίτημα του Συνηγόρου του Πολίτη, ή του 
Σώματος Επιθεωρητών - Ελεγκτών Δημόσιας Διοίκησης. 

Σε εξαιρετικές περιπτώσεις μπορεί να δοθεί στους Επι¬ 
θεωρητές - Ελεγκτές προφορική εντολή για επιθεώρηση, 
έλεγχο ή έρευνα, η οποία θα καλυφθεί το ταχύτερο δυνα¬ 
τόν με αντίστοιχη γραπτή. 

5. Οι εντολές επιθεώρησης, ελέγχου, ή έρευνας κα- 
ταχωρούνται στο αρχείο χρέωσης εντολών και σε ηλε¬ 
κτρονικό φύλλο, το οποίο επιμελείται ο Γ ενικός Επιθεω¬ 
ρητής. Οι εντολές επιθεώρησης, ελέγχου, ή έρευνας 
περιλαμβάνουν μεταξύ άλλων τον αριθμό πρωτοκόλ¬ 
λου της εντολής, το ονοματεπώνυμο του Επιθεωρητή - 
Ελεγκτή, την ελεγχόμενη Υπηρεσία, Οργανισμό, ή Φο- 

ρέα, το αντικείμενο, το χρόνο έναρξης και τη διάρκεια 
της επιθεώρησης, του ελέγχου ή της έρευνας. Αν διαπι¬ 
στωθεί, ότι η φύση της προς έλεγχο υπόθεσης απαιτεί 
μεγαλύτερο χρονικό διάστημα από αυτό που έχει αρχι¬ 
κά ορισθεί, δίδεται παράταση με απόφαση του Γενικού 
Επιθεωρητή. Στις περιπτώσεις, ειδικά, που απαιτείται 
μετακίνηση εκτός έδρας, ο χρόνος έναρξης καθορίζε¬ 
ται με την απόφαση μετακίνησης. Οι εντολές επιθεώρη¬ 
σης, ελέγχου ή έρευνας κοινοποιούνται στον Υπουργό 
Μεταφορών και Επικοινωνιών και, εφόσον κρίνεται σκό¬ 
πιμο, στις ελεγχόμενες Υπηρεσίες, Οργανισμούς, ή Φο¬ 
ρείς. Για την παροχή διευκολύνσεων και στοιχείων χρή¬ 
σιμων για το έργο που έχει ανατεθεί στους Επιθεωρη¬ 
τές - Ελεγκτές, αρκεί η επίδειξη από αυτούς του 
σχετικού Δελτίου Ταυτότητας του Σ.Ε.Ε.Υ.Μ.Ε., είτε 
προς τους ελεγχόμενους, είτε προς άλλες Υπηρεσίες, 
Οργανισμούς και Φορείς και, όπου κρίνεται απαραίτητο 
και της σχετικής εντολής επιθεώρησης, ελέγχου ή 
έρευνας. 

6. Ο Γ ενικός Επιθεωρητής κατανέμει τις εντολές σε κά¬ 
θε Επιθεωρητή - Ελεγκτή ή σε κλιμάκιο Επιθεωρητών - 
Ελεγκτών ανάλογα με τη φύση της εξεταζόμενης υπόθε¬ 
σης και παρακολουθεί την έγκαιρη εκτέλεσή των. 

Άρθρο 6 

Ελεγκτική Διαδικασία 

1. Μετά την εντολή ανάθεσης του ελεγκτικού έργου, οι 
αρμόδιοι Επιθεωρητές - Ελεγκτές μπορούν να επισκέ¬ 
πτονται τις Υπηρεσίες, τους Οργανισμούς, τους Φορείς, 
ή τα πρόσωπα του άρθρου 4 του παρόντος, όπου γίνεται 
η επιθεώρηση, ο έλεγχος, ή η έρευνα, εφόσον απαιτείται 
επιτόπια διερεύνηση. Επίσης μπορούν να συνεργάζονται 
με οποιαδήποτε άλλη Υπηρεσία, Οργανισμό ή Φορέα 
εμπλεκόμενο με οποιοδήποτε τρόπο στην εξεταζόμενη 
υπόθεση και να ζητούν κάθε διευκόλυνση που κρίνουν 
χρήσιμη για το έργο τους, περιλαμβανομένης της πρό¬ 
σβασης στους συναφείς φακέλους. 

2. Κατά τη διάρκεια της επιθεώρησης, του ελέγχου ή 
της έρευνας, οι Επιθεωρητές - Ελεγκτές μπορούν να ζη¬ 
τούν από τους αρμόδιους υπαλλήλους, ή μέλη της διοί¬ 
κησης της ελεγχομένης Υπηρεσίας, του Οργανισμού ή 
του Φορέα ή από τα ελεγχόμενα πρόσωπα, πληροφο¬ 
ρίες, έγγραφα ή άλλα στοιχεία, τα οποία κρίνουν χρήσι¬ 
μα για το σχηματισμό της κρίσης τους και επίσης προ¬ 
φορικές, ή γραπτές εξηγήσεις, διευκρινίσεις, ή από¬ 
ψεις. 

3. Οι Επιθεωρητές - Ελεγκτές που εξετάζουν μια υπό¬ 
θεση δεν παρέχουν σχετική πληροφόρηση εκτός του 
Σ.Ε.Ε.Υ.Μ.Ε., πέραν της αναγκαίας για την εφαρμογή του 
παρόντος διατάγματος. 

4. Κατά την άσκηση των καθηκόντων τους, τα μέλη του 
Σ.Ε.Ε.Υ.Μ.Ε. και το λοιπό προσωπικό του Σώματος έχουν 
καθήκον εχεμύθειας και την υποχρέωση να διαφυλάσ¬ 
σουν τα διάφορα επαγγελματικά και άλλα απόρρητα, 
που περιήλθαν με οποιοδήποτε τρόπο σε γνώση τους. 
Στο βαθμό που αυτό είναι εφικτό, παρόμοιες ευαίσθητες 
πληροφορίες αναγράφονται σε χωριστό παράρτημα της 
έκθεσης με ειδική διαβάθμιση και ανάλογο χειρισμό, 
εκτός εάν ολόκληρη η έκθεση λάβει αντίστοιχη διαβάθ- 
μιση ασφαλείας. Η εκπλήρωση των προαναφερθέντων 


καθηκόντων και υποχρεώσεων δεν παρεμποδίζει την 
εκτέλεση των ενεργειών που προβλέπονται στο άρθρο 7 
του παρόντος, ιδίως στις παραγράφους 4 και 5. Η υπο¬ 
χρέωση τήρησης της εχεμύθειας διατηρείται και μετά 
την αποχώρηση από το Σ.Ε.Ε.Υ.Μ.Ε. για οποιονδήποτε 
λόγο. 

5. Οι Υπηρεσίες, Οργανισμοί, Φορείς κάθε φύσης, ή 
πρόσωπα που υπάγονται στη δικαιοδοσία του 
Σ.Ε.Ε.Υ.Μ.Ε., ή γενικότερα εμπλέκονται με οποιοδήποτε 
τρόπο στο ελεγκτικό έργο του Σ.Ε.Ε.Υ.Μ.Ε. οφείλουν να 
διευκολύνουν το έργο των Επιθεωρητών - Ελεγκτών με 
κάθε τρόπο και να παρέχουν όλα τα απαραίτητα έγγρα¬ 
φα, πληροφορίες ή κάθε άλλο υποβοηθητικό για τον έλεγ¬ 
χο στοιχείο. Όλα τα απαιτούμενα στοιχεία τίθενται υπο¬ 
χρεωτικά στη διάθεση των Επιθεωρητών - Ελεγκτών, τη¬ 
ρούμενης της διαδικασίας της παραγράφου 5 του 
άρθρου 5 του παρόντος. 

6. Η άρνηση χορήγησης των στοιχείων, ως και η από¬ 
κρυψη ή η χορήγηση ανακριβών ή παραποιημένων και γε¬ 
νικά η παρακώλυση και η παραπλάνηση του έργου των 
Επιθεωρητών-Ελεγκτών, πέρα από ενδεχόμενες ποινικές 
ευθύνες, συνιστά αυτοτελές πειθαρχικό αδίκημα, σύμ¬ 
φωνα με τις ισχύουσες διατάξεις του πειθαρχικού δικαίου 
(υποπαράγραφος γ της παραγράφου 8 του άρθρου 19 
του Ν. 2671/1998). 

Άρθρο 7 

Έκθεση - Πόρισμα 

1. Μετά την ολοκλήρωση της επιθεώρησης, του ελέγ¬ 
χου, ή της έρευνας υποβάλλεται από τον Επιθεωρητή - 
Ελεγκτή τεκμηριωμένη έκθεση στο Γενικό Επιθεωρητή, 
μέσω της Γραμματείας του Σ.Ε.Ε.Υ.Μ.Ε. 

2. Στην έκθεση περιλαμβάνεται η περιγραφή της υπό¬ 
θεσης, η αποτύπωση της υφισταμένης κατάστασης, τα 
στοιχεία που έχουν υποβληθεί ή έχουν χρησιμοποιηθεί, 
οι ενέργειες που έγιναν για την εξέταση της υπόθεσης, οι 
διαπιστώσεις, τα συμπεράσματα και οι ενδεχόμενες προ¬ 
τάσεις. Γ ια κάθε ζήτημα που δικαιολογεί πρόταση για 
βελτίωση της κατάστασης υποβάλλεται μια ή περισσότε¬ 
ρες εναλλακτικές προτάσεις. Οι προτάσεις περιλαμβά¬ 
νουν συγκεκριμένες και εφικτές λύσεις, επισημαίνονται 
αυτές που προτείνονται να υλοποιηθούν κατά προτεραι¬ 
ότητα και αναλύονται οι θετικές επιπτώσεις τους στον 
υπό έλεγχο Οργανισμό, ή Φορέα, ή στη συγκεκριμένη 
Υπηρεσία. Επίσης ο Επιθεωρητής - Ελεγκτής μπορεί να 
προτείνει, εφ’ όσον το κρίνει απαραίτητο, τη βελτίωση ή 
αναμόρφωση του ισχύοντος θεσμικού πλαισίου οργάνω¬ 
σης και λειτουργίας της Υπηρεσίας, του Οργανισμού, ή 
Φορέα και τη λήψη κάθε πρόσφορου μέτρου για την εύ¬ 
ρυθμη και αποτελεσματική οργάνωση και λειτουργία της 
Υπηρεσίας, του Οργανισμού, ή του Φορέα, που ελέγχθη¬ 
κε. 

3. Αν κατά τη διάρκεια του ελέγχου, της επιθεώρησης ή 
της έρευνας διαπιστωθεί μη σύννομη ή αντιδεοντολογική 
συμπεριφορά λειτουργού, ή υπαλλήλου, ή μέλους διοί¬ 
κησης, ή συμβούλου, ή άλλου προσώπου, περιλαμβανο- 
μένης της άρνησης χορήγησης στοιχείων, της απόκρυ¬ 
ψης ή χορήγησης ανακριβών ή παραποιημένων στοιχεί¬ 
ων, της παρακώλυσης του έργου, ή της παραπλάνησης 
των Επιθεωρητών - Ελεγκτών, τότε στην έκθεση του Επι- 

θεωρητή - Ελεγκτή διατυπώνεται η πρόταση αποστολής 
αυτής στο αρμόδιο όργανο για την λήψη μέτρων, τα οποία 
μπορεί να είναι είτε η άσκηση πειθαρχικού ελέγχου, είτε η 
δίωξη των υπαιτίων, ή άλλα μέτρα κατάλληλα για την απο¬ 
τροπή επανάληψης ανάλογης συμπεριφοράς. Η έκθεση 
διαβιβάζεται από το Γενικό Επιθεωρητή στο αρμόδιο όρ¬ 
γανο για την άσκηση πειθαρχικού ελέγχου ή τη λήψη άλ¬ 
λων μέτρων(υποπαράγραφος δ παραγράφου 8 άρθρου 
ΙθτουΝ. 2671/1998). 

4. Αν προκύψουν αποχρώσες ενδείξεις ποινικού αδική¬ 
ματος για λειτουργό, ή υπάλληλο των Υπηρεσιών, των 
Οργανισμών, ή των Φορέων, ή για φυσικά ή νομικά πρό¬ 
σωπα που υπάγονται στην αρμοδιότητα τουΣ.Ε.Ε.Υ.Μ.Ε., 
τα πραγματικά περιστατικά καταγράφονται στην έκθεση 
του Επιθεωρητή - Ελεγκτή με την πρόταση της αποστο¬ 
λής της έκθεσης στην αρμόδια Εισαγγελική Αρχή. Ο Γ ενι¬ 
κός Επιθεωρητής με το σχετικό πόρισμά του διαβιβάζει 
την έκθεση στην αρμόδια Εισαγγελική Αρχή (υποπαρά¬ 
γραφος ε της παραγράφου 8 άρθρου 19 του Ν. 
2671/1998). 

5. Μετά τη μελέτη της έκθεσης, ο Γ ενικός Επιθεωρητής 
συντάσσει πόρισμα, επισυνάπτοντας ακριβές αντίγραφο 
της έκθεσης του Επιθεωρητή - Ελεγκτή και το υποβάλλει 
στον Υπουργό Μεταφορών και Επικοινωνιών, ο οποίος 
κατά την κρίση του γνωστοποιεί μέρος, ή το σύνολο του 
πορίσματος ή της έκθεσης στις Υπηρεσίες, Οργανι¬ 
σμούς, Φορείς, ή πρόσωπα όπου διεξήχθη η επιθεώρηση, 
ο έλεγχος, ή η έρευνα και σε όποιον άλλο αποδέκτη κρίνει 
σκόπιμο, περιλαμβανομένης και της αρμόδιας Εισαγγελί¬ 
ας Αρχής. 

6. Αν ο Γ ενικός Επιθεωρητής κρίνει, μετά την υποβολή 
της έκθεσης, ότι απαιτείται συμπληρωματική επιθεώρη¬ 
ση, έλεγχος, ή έρευνα, ή συμπλήρωση της έκθεσης, μπο¬ 
ρεί να εκδώσει συμπληρωματική εντολή προς τον ίδιο, ή 
άλλο Επιθεωρητή - Ελεγκτή, ή κλιμάκιο Επιθεωρητών - 
Ελεγκτών. Ο Γ ενικός Επιθεωρητής, εφόσον το κρίνει 
σκόπιμο, ενημερώνει παράλληλα, μέσω του πορίσματος 
του, ή διαβιβαστικού εγγράφου τους αποδέκτες των 
ενεργειών της παραγράφου 5 του παρόντος άρθρου, χω¬ 
ρίς η ενημέρωση αυτή να καθυστερεί την υλοποίηση των 
ληπτέων μέτρων. 

7. Ο Γενικός Επιθεωρητής, προκειμένου να προβεί 
στη σύνταξη του πορίσματος του κατά την εφαρμογή 
των παραγράφων 3, 4 και 5 του παρόντος άρθρου, δύ- 
ναται να συγκροτήσει για μια υπόθεση τριμελή γνωμο- 
δοτική επιτροπή από Επιθεωρητές - Ελεγκτές. Στην επι¬ 
τροπή αυτή μετέχει υποχρεωτικά ο συντάκτης της έκ¬ 
θεσης, (ή ένας εκ των συντακτών προκειμένου περί 
κλιμακίου) και κατά κανόνα ο Επιθεωρητής - Ελεγκτής 
που έχει ορισθεί ως αναπληρωτής του Γ ενικού Επιθεω¬ 
ρητή. 

8. Όταν στο γνωστοποιηθέν πόρισμα του Γενικού Επι¬ 
θεωρητή, ή κατά περίπτωση και στην αντίστοιχη έκθεση 
του Επιθεωρητή - Ελεγκτή, εμπεριέχονται προτάσεις 
προς υλοποίηση, οι Υπηρεσίες, Οργανισμοί, Φορείς ή 
πρόσωπα στους οποίους κοινοποιούνται οι προτάσεις, 
οφείλουν εντός συγκεκριμένων προθεσμιών, οι οποίες τί¬ 
θενται από το Σ.Ε.Ε.Υ.Μ.Ε. να ενημερώσουντον Υπουργό 
Μεταφορών και Επικοινωνιών, το Γενικό Επιθεωρητή και 
τις εποπτεύουσες υπηρεσίες για τις ενέργειες στις οποί¬ 


ες προέβησαν για την εφαρμογή των προτάσεων της έκ¬ 
θεσης ή την μη αποδοχή των (υποπαρ. η της παρ. 8 του 
άρθρου 19του Ν. 2671/1998) 

9. Οι εποπτεύουσες υπηρεσίες έχουν την ευθύνη της 
παρακολούθησης της υλοποίησης των προτάσεων που 
περιέχονται στις Εκθέσεις των Επιθεωρητών - Ελεγκτών 
και στο πόρισμα του Γενικού Επιθεωρητή του 
Σ.Ε.Ε.Υ.Μ.Ε. 

Άρθρο 8 

Αρμοδιότητες του Γενικού Επιθεωρητή 
του Σ.Ε.Ε.Υ.Μ.Ε. 

Ο Γενικός Επιθεωρητής διοικεί το Σ.Ε.Ε.Υ.Μ.Ε. και 
πρόί'σταται των Επιθεωρητών - Ελεγκτών. Ειδικότερα ο 
Γενικός Επιθεωρητής του Σ.Ε.Ε.Υ.Μ.Ε. έχει τις παρακάτω 
αρμοδιότητες: 

(α) Κατευθύνει τη δράση του Σώματος για την καλύτερη 
εκπλήρωση της αποστολής του. 

(β) Ασκεί εποπτεία και έλεγχο στο Σώμα και αξιολογεί το 
επιτελούμενο από αυτό έργο. 

(γ) Καταρτίζει το πρόγραμμα δράσης του Σώματος. 

(δ) Αναθέτει με γραπτές εντολές στους Επιθεωρητές - 
Ελεγκτές επιθεωρήσεις, ελέγχους, ή έρευνες. 

(ε) Εκδίδει οδηγίες για την εύρυθμη λειτουργία του Σώ¬ 
ματος, την οργάνωση της διεξαγωγής των επιθεωρήσε¬ 
ων, ερευνών και ελέγχων και την αντίστοιχη έκτασή των 
και καταρτίζει, για όσες περιπτώσεις είναι δυνατό, τα αντί¬ 
στοιχα έντυπα τυποποίησής τους. 

(στ) Συντάσσει την ετήσια Έκθεση Πεπραγμένων του 
Σώματος. Η Έκθεση αυτή παρουσιάζει τις σημαντικότε¬ 
ρες υποθέσεις και διατυπώνει γενικές προτάσεις για τη 
βελτίωση της αποδοτικότητας των Υπηρεσιών, Οργανι¬ 
σμών και Φορέων, που υπόκεινται στον έλεγχο του 
Σ.Ε.Ε.Υ.Μ.Ε. και της ποιότητας των υπηρεσιών που παρέ¬ 
χουν. Μεταξύτωνπροτάσεωνπαραθέτειχωριστάτις ανα¬ 
γκαίες νομοθετικές ή άλλες κανονιστικές ρυθμίσεις, οι 
οποίες αναμένεται να επιλύσουν τα προβλήματα που εμ¬ 
φανίσθηκαν στις ελεγχθείσες υποθέσεις. 

(ζ) Μεριμνά για τη συγκέντρωση, επεξεργασία και ανά¬ 
λυση των απολογιστικών στοιχείωντων εργασιώντου Σώ¬ 
ματος. 

(η) Είναι πειθαρχικός προϊστάμενος των Επιθεωρητών - 
Ελεγκτών και μπορεί να επιβάλει ποινή επίπληξης, ή προ¬ 
στίμου μέχρι των αποδοχών ενός (1) μηνός. 

(θ) Αξιολογεί τους Επιθεωρητές - Ελεγκτές σύμφωνα με 
τις ισχύουσες διατάξεις του συστήματος αξιολόγησης 
της Υπηρεσίας, του Οργανισμού, ή Φορέα από τον οποίο 
προέρχεται ο κάθε Επιθεωρητής - Ελεγκτής και βάσει θε- 
σπιζομένων κριτηρίων και διαδικασίας, κατ’ εφαρμογή 
της παραγράφου 7 του άρθρου 19 του Ν. 2671/98, συ- 
ντάσσοντας κάθε χρόνο την προβλεπόμενη ειδική έκθεση 
αξιολόγησης για το συνολικό έργο κάθε Επιθεωρητή - 
Ελεγκτή. 

(ι) Εισηγείται στον Υπουργό Μεταφορών και Επικοινω¬ 
νιών την απόφαση καθορισμού κριτηρίων και διαδικα¬ 
σίας αξιολόγησης των Επιθεωρητών - Ελεγκτών, καθώς 
και κάθε αναθεώρησή της και μεριμνά για την έκδοσή 
της. 

(ια) Εισηγείται τη διακοπή της θητείας, ή την ανάκληση 
της απόσπασης Επιθεωρητή - Ελεγκτή, ύστερα από αι¬ 
τιολογημένη απόφασή του. 

(ιβ) Ορίζει τον αναπληρωτή του μεταξύ των Επιθεωρη¬ 
τών - Ελεγκτών και υπογράφει τη σχετική πράξη. Όταν ο 
Γενικός Επιθεωρητής απουσιάζει ή κωλύεται για οποιο- 
δήποτε λόγο, αναπληρώνεται από τον ως άνω ορισθέντα 
αναπληρωτή του. 

(ιγ) Μπορεί να συνιστά από Επιθεωρητές - Ελεγκτές 
«Τομείς Δράσης», προσωρινού χαρακτήρα, στους οποί¬ 
ους αναθέτει συγκεκριμένο έργο. Με απόφασή του 
μπορεί να ορίζει και τους Υπευθύνους, οι οποίοι έχουν 
και την ευθύνη του συντονισμού της δράσης των Τομέ¬ 
ων. 

(ιδ) Μπορεί να ζητεί τη συνδρομή των Υπηρεσιών του 
Νομικού Συμβουλίου του Κράτους, στο Υπουργείο Μετα¬ 
φορών και Επικοινωνιών. 

(ιε) Εκδίδει το πόρισμά του για κάθε υπόθεση μετά την 
υποβολή της Έκθεσης από τον Επιθεωρητή - Ελεγκτή και 
το υποβάλλει στον Υπουργό Μεταφορών και Επικοινω¬ 
νιών, με συνημμένη την έκθεση του Επιθεωρητή - Ελε- 
γκτή. 

(ιστ) Εισηγείται στον Υπουργό Μεταφορών και Επικοι¬ 
νωνιών την αναγκαία στελέχωση του Σώματος για τη 
γραμματειακή και λοιπή υποστήριξή του. Εισηγείται 
επίσης τις αναγκαίες τροποποιήσεις, ή συμπληρώσεις 
του παρόντος διατάγματος και της σχετικής νομοθε¬ 
σίας. 

(ιζ) Μεριμνά για την οργάνωση του γραμματειακού και 
λοιπού έργου σε τομείς, ο καθένας από τους οποίους έχει 
συγκεκριμένη δραστηριότητα, αναθέτει αντίστοιχα καθή¬ 
κοντα σε υπαλλήλους ή ομάδες υπαλλήλων και ορίζει 
τους υπευθύνους των τομέων. 

(ιη) Μπορεί να αναθέτει την προετοιμασία και την εισή¬ 
γηση για όλες τις ενέργειεςτου Σώματος σε Επιθεωρητές 
- Ελεγκτές, ή υπαλλήλους του Σ.Ε.Ε.Υ.Μ.Ε., ή σε ομάδες 
αυτών αμιγείς ή μικτές, περιλαμβανομένων των γνωμο- 
δοτικών επιτροπών επί τούτου της παρ. 7, του άρθρου 7 
του παρόντος. 

(ιθ) Συνεργάζεται με τις αρμόδιες Υπηρεσίες του 
Υπουργείου Μεταφορών και Επικοινωνιών και με το Εθνι¬ 
κό Κέντρο Δημόσιας Διοίκησης για την κατάρτιση των 
προγραμμάτων εκπαίδευσης του προσωπικού του 
Σ.Ε.Ε.Υ.Μ.Ε. 

(κ) Εισηγείται στον Υπουργό Μεταφορών και Επικοινω- 
νιώντην απόφαση με την οποία ορίζεται ο ακριβής χρόνος 
εκπαίδευσης. 

(ικ) Ορίζει Επιθεωρητή - Ελεγκτή υπηρεσίας για όλες τις 
εργάσιμες ημέρες και ώρες. 

Άρθρο 9 

Διοικητική Υποστήριξη του Σ.Ε.Ε.Υ.Μ.Ε. 

Τα θέματα διοικητικής και οικονομικής μέριμνας του 
Σ.Ε.Ε.Υ.Μ.Ε. υπάγονται στην αρμοδιότητα των αντιστοί¬ 
χων Υπηρεσιών της Γενικής Διεύθυνσης Διοικητικής 
Υποστήριξης του Υπουργείου Μεταφορών και Επικοινω¬ 
νιών. 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 


Στον Υπουργό Μεταφορών και Επικοινωνιών αναθέτου¬ 
με τη δημοσίευση και εκτέλεση του παρόντος Διατάγμα¬ 
τος. 

Αθήνα, 13 Νοεμβρίου 2002 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΚΩΝΣΤΑΝΤΙΝΟΣ ΣΚΑΝΔΑΛΙΔΗΣ ΧΡΙΣΤΟΣ ΒΕΡΕΛΗΣ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 339 

Αύξηση οργανικών θέσεων αστυνομικού προσωπικού 
γενικών καθηκόντων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 1 εδάφ.γ' και 7 του άρθρου 11 
του Ν. 1481/1984 «Οργανισμός Υπουργείου Δημόσιας 
Τάξης» (Α' 152), όπως αντικαταστάθηκε με το άρθρο 1 
παρ. 1 του Ν. 1590/1986 (Α'49). 

2. Τις διατάξεις του άρθρου 28 παρ. 1 του Ν. 2800/2000 
«Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Α' 41). 

3. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν. 2081/1992 (Α' 154) και 
τροποποιήθηκε με το άρθρο 1 παρ. 2 εδάφ. α' του Ν. 
2469/1997 (Α'38). 

4. Τις διατάξειςτου Π.Δ. 82/1993 «Περιορισμός συναρ- 
μοδιότητας κατά την έκδοση κανονιστικών διαταγμάτων 
και αποφάσεων σε θέματα αρμοδιότητας των Υπουργείων 
Προεδρίας της Κυβέρνησης και Δημόσιας Τάξης» (Α'36). 

5. Τις διατάξεις του άρθρου 22 παρ. 3του Ν. 2362/1995 
«Περί Δημοσίου Λογιστικού, ελέγχου των δαπανών του 
Κράτους» (Α'247). 

6. Τις διατάξεις της 1100383/1330/ΑΌ006 από 
31.10.2001 απόφασης του Πρωθυπουργού και του 
Υπουργού Οικονομικών «Καθορισμός αρμοδιοτήτων των 
Υφυπουργών Οικονομικών» (Β' 1485). 

7. Τις διατάξεις του Π.Δ. 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (Α' 57). 

8. Το γεγονός ότι από τις διατάξεις του παρόντος δια¬ 
τάγματος δεν προκαλείται πρόσθετη δαπάνη σε βάρος 
του κρατικού προϋπολογισμού. 

9. Την 598/2002 γνωμοδότηση του Συμβουλίου της Επι¬ 
κράτειας, ύστερα από πρόταση του Υπουργού Δημόσιας 
Τάξης και του Υφυπουργού Οικονομίας και Οικονομικών, 
αποφασίζουμε: 

Άρθρο 1 

Αύξηση οργανικών θέσεων 

Οι οργανικές θέσεις αστυνομικού προσωπικού γενικών 
καθηκόντων, που προβλέπονται από τις διατάξειςτου άρ- 

θρου 19 του Ν. 2800/2000 (Α'41), όπως διαμορφώθηκαν 
μεταγενέστερα με τις διατάξεις του άρθρου 4 του Ν. 
2838/2000 (Α' 179) και του άρθρου 3 του Π.Δ. 20/2002 (Α' 
10), αυξάνονται για τους βαθμούς του Ανθυπαστυνόμου- 
Αρχιφύλακα κατά τετρακόσιες είκοσι (420) και μειώνονται 
κατά τετρακόσιες είκοσι πέντε (425) για το βαθμό του 
Αστυφύλακα. 

Άρθρο 2 
Έναρξη ισχύος 

Η ισχύς του παρόντος Διατάγματος αρχίζει από τη δη¬ 
μοσίευση του στην Εφημερίδα της Κυβερνήσεως. 


Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος Διατάγματος. 

Αθήνα, 18 Νοεμβρίου 2002 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΔΗΜΟΣΙΑΣ ΤΑΞΗΣ 

ΚΑΙ ΟΙΚΟΝΟΜΙΚΩΝ 

ΓΕΩΡΓΙΟΣ ΦΛΩΡΙΔΗΣ ΜΙΧΑΛΗΣ ΧΡΥΣΟΧΟΪΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΕΙΕΧ 223211 ΥΡΕΤ <3Β * ΡΑΧ 010 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.βΙ.ςι· 

Θ-ΓΠ3ΪΙ: \Λ/θΐ3ΐη35ΪΘΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θιιιό για κάθε επιπλέον σελίδα. 

Σε μορφή θθ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοιτι για δημοσιεύματα μετά το 1994 καθορίζεται σε 30 βυΐΌ ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιπίθτηθΐ 

Τεύχος Κ.Α.Ε. Προϋπολογισμού 

2531 

Κ.Α.Ε. ΤΑΠΕΤ 
3512 

Κ.Α.Ε. Προϋπολογισμού 
2531 

Κ.Α.Ε. ΤΑΠΕΤ 
3512 


ΘΙΙΙΌ 

ΘΙΙΙΌ 

ΘΙΙΙΌ 

ΘΙΙΙΌ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιΔ' 



352 

17,60 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































